O‘zbekiston ichki ishlar vaziri buyrug‘iga binoan, Sirdaryo viloyati IIBga yangi boshliq tayinlandi. O‘zbekiston IIVning «Na postu» gazetasida xabar qilinishicha, podpolkovnik Muhiddin Jo‘rayev Sirdaryo IIBning yangi rahbariga aylangan. Ma’lumot uchun, Muhiddin Jo‘rayev 2014 yilning kuzidan beri Toshkent shahri Mirzo Ulug‘bek tumani IIB rahbari sifatida faoliyat yuritib kelayotgandi. Biroz oldinroq, Sirdaryoning ikki tumanida IIB boshliqlari o‘zgargandi.